Tomás Osvaldo González Morales

Tomás Osvaldo González Morales (født 20. april 1935 i Santiago de Chile i Chile, død 12. februar 2022 samme sted) var en chilensk katolsk biskop.

Liv og virke

Prest
Tomás Osvaldo González Morales, som var salesianer (S.D.B.), ble presteviet i Torino i 1963 av erkebiskopen der, kardinal Maurilio Fossati, O.Ss.G.C.

Biskop
Pave Paul VI utnevnte ham den 28. mars 1974 til biskop av Punta Arenas. Erkebiskopen av Santiago de Chile, kardinal Raúl Silva Henríquez, S.D.B., bispevier ham den 27. april samme år; medkonsekratorer var erkebiskop Sotero Sanz Villalba, apostolisk nuntius til  Chile, og Sergio Valech Aldunate, hjelpebiskop i Santiago de Chile.

Han utmerket seg i regionen Magallanes som en utrettelig forsvarer av menneskerettighetene, spesielt for de fengslede, forfulgte, torturerte og landsforviste under militærdiktaturet. Han var i den chilenske bispekonferanse biskopen med ansvar for sjeledsorgen for migrranter og reisende, og la spesielt vekt på at Chile måtte ha migrasjonspolitikk og -reguleringer med human og broderlig tilnærming.

I 1978, under grensekrisen mellom Chile og Argentina (Beagle-konflikten), foretok han som biskop av Punta Arenas intense forhandlinger med biskopen av Río Gallegos (nabobispedømmet i Argentina) for å få bevirket  fra Vatikanet slik at paven ville gripe inn og tilby sin mekling i for å unngå krig.

Han organiserte ProPaz-komiteen i Punta Arenas, opprettet et team av forsvarsadvokater for diktaturets politiske fanger, fremmet de landsforvistes hjemkomst, og besøkte landflyktige magellanere i Europa og Nord-Amerika. Han satte fart på utviklingen med opprettelsen av FIDE XII Foundation for the Development of Magallanes.

Da den pavelige meklingen om områdene rundt Beaglekanalen var avsluttet, foretok pave Johannes Paul II en pastoralreise til Magallanes (april 1987).

Under det lange arbeidet med å gjenopprette demokratiet, gjorde han en innsats for å bygge broer av dialog mellom ulike aktører og sektorer fra et alternativ for verdighet og menneskerettigheter. Og under overgangsprosessen til demokratiset var han alltid tilstede og oppmerksom på å fortsette å være stemme for de stemmeløse.

Han sammenkalte den første bispedømmesynode i Punta Arenas (1979) og var deltaker på de latinamerikanske biskopers generalkonferanse i Puebla i 1979, og på bispesynoden i Roma i 1983.

Han fratrådte av helserelatert grunner i 2006.

González Morales døde av covid-19 den 12. februar 2022 i på Universidad Católicas klinikk i Santiago de Chile, i en alder av 86 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal Aloisius Muench (1889–1962) *1959
 Kardinal Opilio Rossi (1910–2004) *1953
 Kardinal Raúl Silva Henríquez (1907–1999) *1959
 Biskop ''Tomás Osvaldo González Morales' (1935–2022) *1975

Referanser

Salesianere
Chilenske medlemmer av katolske ordener
Chilenske katolske biskoper
Linjen Rebiba
Personer fra Santiago de Chile
Dødsfall relatert til covid-19 i Chile
Katolske biskoper ofre for covidpandemien